Title: Cocoșelul și șarpele

[Image: Citește povestea:]

Citește povestea:

Un motan și un cocoșel aveau o casă aproape de pădure.

Motanul a plecat după hrană.

Cocoșelul a ieșit din casă. A venit un șarpe și a spus: - Cocoșelule, ești tare frumos! Vino mai aproape să te văd!

Cocoșelul a crezut că șarpele e prietenos. S-a apropiat și șarpele a prins aripa lui.

- Ajutor! Ajutor! A strigat cocoșelul.

Motanul a auzit strigătele și a salvat cocoșelul.

Șarpele s-a supărat și a plecat.

Motanul și cocoșelul au fost bucuroși.